钦定古今图书集成/明伦汇编/氏族典/第096卷 > 苏纯
## 钦定古今图书集成/明伦汇编/氏族典/第096卷 > 苏纯

按《名山藏本行记》：纯，湘阴人，弘治中举人。幼事父母，
继祖母至孝。父病，衣不解带，唾壶秽器，手自浣濯。父
没，绝盐饮水，形容惫顿。母命食粥，咽绝复苏。未几母
没，泣曰：“父亡而存者，为母也。母氏又亡，何用吾存？”伤
痛之形，如割肺腑。继祖母、父母三丧相继，不面妻室
者七年。其葬母时，值隆冬积雪，百凡躬亲，竟中寒疾，
卒于丧次。正德中旌表。